Diari Oficial de la Generalitat Valenciana


Sumari del DOGV 4492, del 05-05-2003 (2003/4742)

ORDE de 2 d'abril de 2003, de la conselleria de Cultura i Educació, per la qual s'autoritza la posada en funcionament d'ensenyances en el centre privat d'ensenyança superior Centre Florida Universitària.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4742


Data del document
:   02-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Catarroja
    * universitat
    * centre d'ensenyament
    * títol d'estudis
    * ensenyament privat

ORDE de 2 d'abril de 2003, de la conselleria de Cultura i Educació, per la qual s'autoritza la posada en funcionament d'ensenyances en el centre privat d'ensenyança superior Centre Florida Universitària. [2003/Q4742]
  
El Decret 195/2001, de 18 de desembre, del Govern Valencià, va autoritzar al centre privat d'ensenyança superior Centre Florida Universitària, adscrit a la Universitat Politècnica de València, els ensenyaments universitaris conduents a l'obtenció del títol oficial d'Enginyer Tècnic Industrial, especialitat en Electrònica Industrial.
  
El mencionat decret establix que la posada en funcionament de les ensenyances serà autoritzada pel conseller de Cultura i Educació, una vegada homologat pel Govern el títol oficial a expedir pel centre.
  
Per l'Acord de la Comissió Acadèmica del Consell de Coordinació Universitària, de data 7 de març de 2002, s'homologa el pla d'estudis corresponent.
  
El Reial Decret 96/2003, de 24 de gener, homologa el títol d'Enginyer Tècnic Industrial, especialitat en Electrònica Industrial, del centre privat d'ensenyança superior Centre Florida Universitària.
  
Vist l'article 35, apartat 4, de la Llei Orgànica 6/2001, de 21 de desembre, d'Universitats; l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana i en exercici de les atribucions conferides per l'article 35 de la Llei de Govern Valencià,
  
ORDENE
  
Autoritzar, amb efectes des de la seua impartició, al centre privat d'ensenyança superior Centre Florida Universitària de Catarroja, adscrit a la Universitat Politècnica de València, la posada en funcionament de les ensenyances conduents a l'obtenció del títol oficial d'Enginyer Tècnic Industrial, especialitat en Electrònica Industrial.
  
DISPOSICIÓ FINAL
  
Primera
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes, a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 2 d'abril de 2003
  
El conseller de Cultura i Educació,
  
 Manuel Tarancón Fandos